पाएं अपने शहर की ताज़ा ख़बरें और फ्री ई-पेपरडाउनलोड करें
18+ के वैक्सीनेशन के लिए हाेशंगाबाद गर्ल्स स्कूल में बने सेंटर पर 100 के लक्ष्य में 92 युवा ही टीका लगवाने पहुंचे। सभी को कोवैक्सीन का टीका लगा। काेविन एप पर 18+ से 45 उम्र तक के लाेगाें के लिए 8 मई तक स्लाॅट खाली नहीं है यानी 8 मई तक रजिस्ट्रेशन फुल हो गए हैं। जिले में 18+ वालाेें के वैक्सीनेशन के लिए केवल एक केंद्र हाेने के कारण यह स्थिति बनी है। कई लाेग काेविन एप पर शेड्यूल सब्मिट नहीं कर पाए इसलिए उनका वैक्सीनेशन नहीं हाे पाया। 18 वर्ष के 3 युवा ही टीका लगवाने पहुंचे। गुरुवार को भी वैक्सीनेशन होगा।
कोवैक्सीन के 1708 डोज स्टॉक में
कोल्ड चैन प्रभारी सतीष पटेल ने बताया पहले दिन 92 लोगों को कोवैक्सीन लगी। स्वास्थ्य विभाग के पास अब 1708 कोवैक्सीन के डोज हैं।
आज से 21 केंद्रों पर होगा 45+ वालाें का टीकाकरण़
45+ वालाें के लिए गुरुवार को 21 केंद्रों पर वैक्सीन लगेगी। इनमें एसएनजी स्कूल होशंगाबाद, इटारसी में गर्ल्स स्कूल सूरजगंज, प्राइमरी माध्यमिक स्कूल सुखतवा, शासकीय माध्यमिक शाला जमानी, उत्कृष्ट विद्यालय सिवनीमालवा, मंगल भवन साेहागपुर, उत्कृष्ट विद्यालय बाबई, शासकीय आरएनए स्कूल पिपरिया, सामुदायिक स्वास्थ्य केंद्र पचमढ़ी, शासकीय कन्या माध्यमिक स्कूल बनखेड़ी, प्राथमिक स्वास्थ्य केंद्र डोलरिया कोविड 19 टीका का प्रथम व दूसरा डोज लगेगा।
सेकंड डाेज यहां लगवाएं
जिन नागरिकों अथवा फ्रंटलाइन वर्करों ने कोवैक्सीन का पहला डोज लगवा चुके हैं उनको कोवैक्सीन का दूसरा डोज शहरी प्राथमिक स्वास्थ्य केंद्र मालाखेड़ी एवं ग्वालटोली, इटारसी में शहरी प्राथमिक स्वास्थ्य केन्द्र नाला मोहल्ला एवं पुरानी इटारसी, उत्कृष्ट विद्यालय सिवनी मालवा, मंगल भवन सोहागपुर, शासकीय उत्कृष्ट विद्यालय बाबई , शासकीय आरएनए स्कूल पिपरिया, कन्या माध्यमिक स्कूल बनखेड़ी में लगेंगे।
18+ वालाें में पहला टीका शिल्पा काे लगा
हर्णे गली निवासी 33 वर्षीय शिल्पा सैनी ने बुधवार को गर्ल्स स्कूल में 18+ के दायरे का पहला टीका लगवाया। शिल्पा हाउस वाइफ हैं। उन्होंने एक महीने पहले कोविन एप पर वैक्सीनेशन के लिए रजिस्ट्रेशन किया था। इसके बाद उन्हें 5 मई को टीकाकरण का मैसेज मिला। शिल्पा के मुताबिक टीका सुरक्षित है। वैक्सीनेशन के बाद सेहत पर कोई बुरा असर नहीं पड़ा। वैक्सीन लगवाने से डरें नहीं जरूर लगवाएं ताकि सेहतमंद रहें।
बिना रजिस्ट्रेशन के भी पहुंचे लाेग
सेंटर पर कई लाेग ऑफलाइन पंजीयन से वैक्सीन लगवाने पहुंचे। ग्वालटोली निवासी गीता सराठे (40) ने बताया उनके पास मोबाइल नहीं है। इस कारण रजिस्ट्रेशन नहीं हो सका। वे सेंटर पहुंचीं लेकिन उन्हें टीका नहीं लगा। इधर, रसूलिया निवासी दिव्यांग हेमंत साहू बुधवार को वैक्सीन लगवाने पहुंचे। स्लाट बुक करने की जानकारी नहीं होने के कारण वैक्सीनेशन नहीं लग पाई। वे वैक्सीनेशन के लिए अब ऑनलाइन रजिस्ट्रेशन करेंगे।
8 मई को 250, 15 से 350 लगेंगे
स्वास्थ्य विभाग ने 6 मई तक 18+ वाले 100 लोगों को टीका लगाने का लक्ष्य रखा है। इसके बाद 8 से 10 मई तक 250 और 12 मई से 15 मई तक हर दिन 350 लोगों को टीके लगेंगे।
ऐसे करें काेविन एप पर रजिस्ट्रेशन
मई 2003 से पहले जन्मे हैं तो लगवाएं टीका
बुधवार से 18+ वाले उन नागरिकों काे टीका लगने लगे हैं, जिनका जन्म 1 मई 2003 के पहले हुआ हो। टीकाकरण होशंगाबाद में गर्ल्स स्कूल में होगा। डीएचओ डाॅ. नलिनी गाैड़ के अनुसार 18 प्लस वाले उन्हीं लाेगाें काे वैक्सीन लगेगी, जिनका ऑनलाइन रजिस्ट्रेशन हुआ है। पहले दिन 100 लाेगाें का ही लक्ष्य था। वहीं 45 प्लस वालाें काे एसएनजी स्कूल में पहले की तरह वैक्सीन लगती रहेगी। सभी वैक्सीन सुबह 9 बजे से शाम 5 बजे तक लगेगी।
^18+ वैक्सीनेशन के लिए ऑनलाइन एप पर रजिस्ट्रेशन करवाना हाेगा। शेड्यूल रेलवे जैसे क्रम के अनुसार है। कुछ लाेगाें ने रजिस्ट्रेशन के समय अपना शेड्यूल सब्मिट नहीं किया था। इससे उन्हें सेंटर की जानकारी नहीं मिल पाई। आगामी सेशन के लिए वैक्सीन ज्यादा लगाने की संख्या बढ़ाने का प्लान बना रहे हैं।
-डाॅ. नलिनी गाैड़, डीएचओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva hin_Deva awa_Deva bho_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva zho_Hant eng_Latn